་དང་ཕྱེས༔ རང་སྲོག་གཅོད་པའི་བདུད་དུ་ཕོབ༔ དུས་ལ་བབ་བོ་མ་གཡེལ་ཅིག༔ ཅེས་བརྗོད་ཅིང་ཡུག་མོའི་དོར་རྟ༔ མཛེ་བོའི་ཤ༔ བོང་ཁྲག༔ དུག་སྣ༔
ཁྱི་སྤྱང་ཝ་གསུམ་གྱི་ལུད་མ༔ ལྷམ་འབོལ༔ བྱ་རོག་དང་འུག་པའི་སྒྲོ་བཅས་བསྲེགས་པའི་དུད་པས་བདུག་
ལ༔ སྔགས་ནི༔ ཀརྨ་རཱ་ཛ་ཧུ་ལུ་མུ་ཁ་ཛ༔ ཀརྨ་རཱ་ཛ་ཁ་ཁ་མུ་ཁ་ཛ༔ ཨ་ཎི་ཏྲག་རཀྴ་མཱ་ར་ཡ་ཕྱེས་ཕྱེས༔ མ་མ་རཀྴ་རཱུ་ཏྲ་མཱ་ར་ཡ་ཕྱེས་ཕྱེས༔ བྱད་མ་འདི་སྲུང་སྐྱོབས་བྱེད་པའི་ལྷ་དང་ཕྱེས་ཤིག༔ ཕ་ལྷ་དང་ཕྱེས་ཤིག༔ མ་ལྷ་དང་ཕྱེས་ཤིག༔ དགྲ་ལྷ་དང་ཕྱེས་ཤིག༔ སྲོག་ལྷ་དང་ཕྱེས་ཤིག༔ ཞིང་ལྷ་དང་ཕྱེས་ཤིག༔ སྐྱོབས་པའི་ལྷ་དང་ཕྱེས་ཤིག༔ བརྟེན་པའི་ལྷ་དང་ཕྱེས་ཤིག༔ གྲོགས་བྱེད་པའི་ལྷ་དང་ཕྱེས་ཤིག༔ ཕན་པར་བྱེད་པའི་ལྷ་ཐམས་ཅད་དང་ཕྱེས་ཤིག༔ གནོད་པར་བྱེད་པའི་བདུད་དང་སྤྲོད་ཅིག༔ ཅེས་བརྗོད་པས་བྱད་མའི་སྒོ་གསུམ་དུ་གཅུན་
པ་ནི༔  བྱད་མའི་དཔྲལ་བར་གནམ་ལྕགས་ཀྱི་འཁོར་ལོ་རྩིབས་བཅུ་བཞི་པ་གཅིག་གཡོན་དུ་འཁོར་བའི་རྩིབས་སྟེང་དུ་སྔགས་འབྲུ་བཅུ་བཞི་གཡོན་དུ་འཁོར་བས་བྱད་མའི་ལུས་ཀྱི་བཀྲག་མདངས་འཕྲོག༔ རྩལ་ཤུགས་སྟོབས་ཐམས་ཅད་བརླག་པར་བསམ་ལ༔ ཨེ་ཧུར་ཐུམ་ཛ༔ བྱད་མའི་ཀཱ་ཡ་བརླགས་བརླགས༔ ནན་ནན༔ ཆིངས་ཆིངས༔ རྦད་རྦད༔ བྷྱོ༔ དམ་ཚིག་ཆེན་པོའི་དུས་ལ་བབས༔ བདུད་འདུལ་མ་མོའི་དུས་ལ་བབས༔ སྟོབས་རྩལ་བསྐྱེད་པའི་དུས་ལ་བབས༔ བདག་ལ་སྡང་བའི་བྱད་མ་འདིའི༔ ལུས་ཀྱི་སྟོབས་རྩལ་ནུས་པ་ཆོམས༔ བཀྲག་མདངས་གཟི་བརྗིད་ཉམས་པར་གྱིས༔ ཀཱ་ཡ་མཁའ་འགྲོས་བྱད་དུ་ཆུག༔ རྩ་སྔགས་མཐར་ལས་སྔགས་བཟླ༔ བྱད་མའི་ལྕེ་སྟེང་དུ་འཁོར་ལོ་ནག་པོ་རྩིབས་ལྔ་པའི་ལྟེ་བར་རཾཿཡིག་ནག་པོ་བསྒོམས་པས་ངག་ལྐུགས་ཏེ་སྨྲ་བརྗོད་ཀྱི་བྱ་བྱེད་བྲལ་བར་བསམ་ལ༔ ཨེ་ཧུར་ཐུམ་ཛ༔ བྱད་མའི་ཝཱཀྐ་བརླག་བརླག༔ནན་ནན༔ ཆིངས་ཆིངས༔ རྦད་རྦད༔ བྷྱོ༔ དམ་ཚིག་ཆེན་པོའི་དུས་ལ་བབས༔ བདུད་འདུལ་མཁའ་འགྲོའི་དུས་ལ་བབས༔ སྟོབས་རྩལ་བསྐྱེད་པའི་དུས་ལ་བབས༔ བདག་ལ་སྡང་བའི་བྱད་མ་འདིའི༔ ངག་གི་སྨྲ་བརྗོད་ནུས་པ་ཆོམ༔བྱ་རྩོལ་ཀུན་དང་བྲལ་བར་གྱིས༔ ཝཱཀྐ་མཁའ་འགྲོས་བྱད་དུ་ཆུག༔ རྩ་སྔགས་
མཐར་ལས་སྔགས་བཟླ༔ བྱད་མའི་སྙིང་ཁར་གནམ་ལྕགས་ལས་གྲུབ་པའི་ཙཀྲ་གཉིས་སོ་འཐབ་པར་བསྐོར་བས་སྲོག་རྩ་བཅད་དེ་ཡིད་ཀྱི་རྟེན་དང་བྲལ་བར་བསམ་མོ༔ ཨེ་ཧུར་ཐུམ་ཛ༔ བྱད་མའི་ཙིཏྟ་བརླག་བརླག༔ ནན་ནན༔ ཆིངས་ཆིངས༔ རྦད་རྦད༔ བྷྱོ༔ དམ་ཚིག་ཆེན་པོའི་དུས་ལ་བབས༔ བདུད་འདུལ་མཁའ་འགྲོའི་དུས་ལ་བབས༔ སྟོབས་རྩལ་བསྐྱེད་པའི་དུས་ལ་བབས༔ བདག་ལ་སྡང་བའི་བྱད་མ་འདིའི༔ ཡིད་ཀྱི་དྲན་པ་ཉམས་པར་གྱིས༔ སྲོག་གི་དབང་པོ་འགགས་པར་མཛོད༔ ཙིཏྟ་མཁའ་འགྲོས་བྱད་དུ་ཆུག༔ རྩ་སྔགས་མཐར་ལས་སྔགས་བཟླ༔ དེ་ནས་ཕུར་བུ་ཐོགས་ལ༔ བྷྱོ༔ དམ་ཚིག་ཆེན་པོའི་དུས་ལ་བབས༔ བདུད་འདུལ་མཁའ་འགྲོའི་དུས་ལ་བབས༔ སྟོབས་རྩལ་བསྐྱེད་པའི་དུས་ལ་བབས༔ སྒྲོལ་བྱེད་ལས་ཀྱི་ཕུར་པ་འདི༔ བྱད་མའི་དཔྲལ་བར་བསྣུན་པ་ཡིས༔ སྔོན་ནས་སྐྱོབ་པའི་ལྷ་དང་ཕྱེས༔ ལྟག་ནས་ཕུང་བའི་བདུད་དང་སྤྲོད༔ རྩ་སྔགས་མཐར༔ རྦད་བྷྱོ་རྦད་བྷྱོ༔ ཐུན་ཐུན་བྷྱོ༔ དུག་གསུམ་གཤེད་དབབ་ནི༔

བྷྱོ༔ དམ་ཚིག་ཆེན་པོའི་དུས་ལ་བབས༔ བདུད་འདུལ་མ་མོའི་དུས་ལ་བབས༔སྟོབས་རྩལ་བསྐྱེད་པའི་དུས་ལ་བབས༔ བདག་ལ་སྡང་བའི་བྱད་མ་འདིའི༔དུག་གསུམ་གཤེད་དུ་དབབ་པར་མཛོད༔ འདོད་ཆགས་སྲིན་མོ་བྱ་མགོ་ཅན༔བྱད་མའི་ཁྲག་ལ་ཧབ་ཐོབ་རོལ༔ ཞེ་སྡང་རྒྱལ་པོ་སྦྲུལ་མགོ་ཅན༔ བྱད་མའི་ཙིཏྟ་ཧབ་ཐོབ་རོལ༔ གཏི་མུག་ས་བདག་ཕག་མགོ་ཅན༔ བྱད་མའི་གླད་པ་ཧབ་ཐོབ་རོལ༔ དུག་ལྔ་དུག་གསུམ་གཤེད་དུ་ཕོབ༔ རྩ་སྔགས་མཐར༔ རྦད་རྦད༔ མྱོགས་མྱོགས༔ གཏུབས་གཏུབས༔ ཁཾ་ཁཾ༔ ལཾ་ལཾ༔ ཚལ་བར་རྦད་བྷྱོ༔ བྱད་
མའི་ཡན་ལག་ལྔ་པོར་འཁོར་ལོ་ལྔ་བསྐྱེད་ལ༔  བྷྱོ༔ དམ་ཚིག་ཆེན་པོའི་དུས་ལ་བབས༔བདུད་འདུལ་མཁའ་འགྲོའི་དུས་ལ་བབས༔ སྟོབས་རྩལ་བསྐྱེད་པའི་དུས་ལ་བབས༔ བདག་ལ་སྡང་བའི་བྱད་མ་འདིའི༔ ཡན་ལག་ལྔ་པོར་གནམ་ལྕགས་ཀྱི༔ འཁོར་ལོ་དྲག་ཏུ་བསྐོར་བ་ཡིས༔ ཞ་ཞིང་ཁུམས་ནས་རེངས་སུ་ཆུག༔
རྩ་སྔགས་མཐར༔ གཏུབས་གཏུབས་ཙཀྲ༔ ཆག་ཆག་ཙཀྲ༔ བྷནྡྷ་བྷནྡྷ་ཙཀྲ༔ སྥོ་ཊ་བཾ་ཙཀྲ༔ བྱད་མའི་གསང་བར་སྐྱེ་རྒྱུད་གཅོད་པའི་ཡི་གེ་འཁོར་ལོའི་མཚན་པར་བསྒོམས་ལ༔ བྷྱོ༔ དམ་ཚིག་ཆེན་པོའི་དུས་ལ་བབས༔ བདུད་འདུལ་མཁའ་འགྲོའི་དུས་ལ་བབས༔ སྟོབས་རྩལ་བསྐྱེད་པའི་དུས་ལ་བབས༔ བདག་ལ་སྡང་བའི་བྱད་མ་འདིའི༔ གསང་བར་ཕཊ་ཀྱི་ཡི་གེ་ལས༔ སྐྱེ་རྒྱུད་གཅོད་པའི་མཚོན་འཁོར་དེ༔ སྔགས་ཀྱི་ནུས་པས་བསྐོར་བ་ཡིས༔ བྱད་མའི་བདུན་རྒྱུད་རྩད་ནས་ཆོད༔ རྩ་སྔགས་མཐར༔ ཕཊ་ཕཊ༔ ཁམས་ཀྱི་རྩ་གཏུབས་གཏུབས༔ ལཾ་ལཾ༔ ཨེ་ཧུར་ཐུམ་རྦད་བྷྱོ༔ བསྒྲལ་བ་ནི༔བདག་ཉིད་བདུད་འདུལ་དྲག་མོར་གསལ་བའི་ཕྱག་ཟུང་རིགས་ལྔ་ཡབ་ཡུམ་སྙོམས་པར་ཞུགས་པའི་མཐུ་ལས༔ བྱང་སེམས་སྲས་མཆོག་ཕུར་བ་སྐུ་མདོག་དམར་པོ༔ སྐུ་སྟོད་བདུད་འདུལ་མཁའ་འགྲོ་སེང་གདོང་མ༔ ཤིན་ཏུ་རྔམ་བརྗིད་ཁྲོས་པའི་ཆ་བྱད་ཅན༔ ཕྱག་གཉིས་ཀྱི་གནམ་ལྕགས་ཀྱི་ཕུར་བུ་འདྲིལ་བ༔ སྐུ་སྨད་ཆུ་སྲིན་གྱི་ཁ་ནས་བྱུང་བའི་གནམ་ལྕགས་ཀྱི་ཕུར་བུ་ཟུར་གསུམ་རྣོ་ངར་དང་ལྡན་པ་གཅིག་བསྐྱེད་ལ༔ བདག་གསོ་བ་ནི༔ བྷྱོ༔ ཡེ་ཤེས་མཁའ་འགྲོ་སེང་གདོང་མའི༔ སྤྲོ་བསྡུ་འོད་ཀྱི་ནུས་པ་ལས༔ སྐུ་གསུང་ཐུགས་ཀྱི་རྒྱལ་རྣམས་ཀྱི༔ བྱིན་རླབས་མཐུ་སྟོབས་ནུས་པ་བསྡུས༔ བདག་ཉིད་འཁོར་འདས་ཐམས་ཅད་ཀྱི༔ སྤྱི་དཔལ་མཁའ་འགྲོའི་གཙོ་མོར་གྱུར༔ ཕུར་བུ་གསོ་བ་ནི༔ བྷྱོ༔ མཚོན་ཆ་ཐོགས་མེད་ཕུར་ བུ་ལས༔ ཚ་ཚྭ་སྐར་ལྟར་འཁྲིགས་པ་ཡིས༔ རབ་འབྱམས་རྒྱལ་བ་འོད་དུ་ཞུ༔ མཚོན་ཆ་འབར་བར་བསྟིམས་པའི་མཐུས༔ དབལ་དྲག་རྣོ་ངར་ལྡན་པར་གྱུར༔བྷྱོ་པདྨ་ཌཱཀྐི་ནི་ཀཱི་ལི་ཀཱི་ལ་ཡ་ཧཱུྃ་ཕཊ༔ དགྲ་གསོ་བ་ནི༔ བྷྱོ་ཛ༔ བྱད་མའི་སྙིང་ཁར་ཪྣྲྀ་ཡིག་ལས༔ འོད་ཟེར་ལྗང་ནག་འཕྲོས་པ་ཡིས༔ འཇིག་རྟེན་ཁམས་ན་བསམ་ངན་དང༔ སྦྱོར་བ་རྩུབ་པ་ཐམས་ཅད་བཀུག༔ བྱད་མར་དབྱེར་མེད་བསྟིམས་པ་ལས༔ དགྲ་བགེགས་ཡོངས་འདུས་ངོ་བོར་གྱུར༔ རྩ་སྔགས་མཐར༔

དགྲ་བགེགས་བྱད་མ་བཛྲ་ཨངྐུ་ཤ་ཛ༔ རཏྣ་པ་ཤ་ཧཱུྃ༔ པདྨ་སྥོ་ཊ་བཾ༔ ཀརྨ་གྷནྡྷེ་ཧོ༔ དེ་ནས་ཕུར་པ་འདྲིལ་ལ༔ བྷྱོ༔ ཕུར་པ་ཡེ་ཤེས་མཚོན་ཆེན་གྱི༔ དབལ་ནས་བདུད་རྩིའི་རྒྱུན་བབས་པས༔ བྱད་མའི་སྒོ་གསུམ་དྲི་མའི་ཚོགས༔ སྦྱངས་ཤིང་རབ་ཏུ་དག་པར་བཀྲུས༔ ཡང་ཕུར་པ་འདྲིལ་ལ༔ བྷྱོ༔ རྡོ་རྗེ་མཚོན་ཆེན་དབལ་གྱི་རྩེར༔ བྱད་མའི་ཚེ་བཅུད་ཪྣྲི་ལྗང་ཀུ༔ ཁབ་ལེན་རྡོ་ཡིས་ལྕགས་བླང་བཞིན༔ བསྡུས་ཏེ་བདག་གི་སྙིང་ཁར་བསྟིམས༔ བསྒྲལ་བ་ནི༔ བྷྱོ༔ འོད་གསལ་རིགས་པའི་དབྱིངས་ཉིད་ན༔ མ་གྲོལ་སྣང་བ་རྡུལ་ཙམ་མེད༔ ཡེ་བསྒྲལ་དོན་དམ་ལྟ་བའི་ངང༔ ཕྱི་སྣོད་དུར་ཁྲོད་ཆེན་པོའི་དལ༔ ནང་བཅུད་ཡེ་ཤེས་ཌཱཀྐིའི་ཚོགས༔ ཁྲག་འཐུང་མཁའ་འགྲོ་ཆེན་མོར་བསྒོམས༔ བྲུབ་པའི་ཁང་པར་བྱད་མ་དེ༔ དགྲ་བགེགས་ཡོངས་འདུས་ངོ་བོ་རུ༔ བླ་ཚེ་རྒྱས་པའི་རང་བཞིན་ཅན༔ གནད་ཀྱིས་ལོག་སྡིག་འབྱམས་སྐྱོན་བསལ༔ ཞེས་བརྗོད་ཅིང་དེའི་དོན་དྲན་པར་བྱས་ལ༔ བྷྱོ་བྷྱོ༔ བདུད་འདུལ་མ་མོ་ཉེ་བར་དགོངས༔ གཏུམ་དྲག་ཁྲོས་པའི་སྐུར་བཞེངས་ཤིག༔ ཁྱོད་ཀྱི་ལས་ལ་ཉེ་རིང་མེད༔ ཕུར་པའི་དབལ་ལ་སྲ་སྙི་མེད༔ ཡུངས་དཀར་རྦབ་ལ་གྱེན་ཐུར་མེད༔ རྒྱུ་འབྲས་ལས་ལ་བསླུ་བ་མེད༔རྡོ་རྗེའི་མཚོན་ཆེན་ཕུར་པ་དེ༔ བྱད་མའི་སྙིང་གར་བཏབ་པ་ཡིས༔ སྲོག་རྩ་བཅད་ནས་རྣམ་ཤེས་ནི༔ ཐིག་ལེ་དཀར་པོའི་རྣམ་པར་བཏོན༔ དབལ་གྱི་སྦུབ་ནས་ཡར་དྲངས་ཏེ༔ སྟོང་ཉིད་ཀུན་བཟང་མོ་ཡི་མཁར༔ འཁྲུལ་མི་ཤེས་པའི་དབྱིངས་སུ་སྤར༔ ཕཊ༔ བརྗོད༔ ཐུན་གདབ་ནི༔ ཕུར་ཐུན་ཐོགས་ལ༔  བྷྱོ་བྷྱོ༔ ཤར་ནས་མ་མོ་ལས་ལ་བཞེངས༔ ཕྲ་མེན་སེང་གེའི་མགོ་བོ་ཅན༔ ཕྱག་ན་སྒྲོལ་བྱེད་ཕུར་བ་ཐོགས༔ བྱད་མའི་སྟེང་དུ་ཐུན་ཆར་ཕོབ༔ ལུས་ངག་ཡིད་གསུམ་རྡུལ་དུ་རློགས༔ རྩ་སྔགས་མཐར༔ བྱད་མའི་ལུས་གཏུབས་གཏུབསཿ ངག་ལྐུགས་ཤིག༔ ཡིད་ཀྱི་དྲན་པ་རྨུགས་པར་གྱིས་ཤིག༔ རྨུགས་རྨུགས༔ ཐིམ་ཐིམ༔ རྦད་རྦད༔ བྷྱོ་བྷྱོ༔ ཐུན་ཡ༔ ཐུན་ཡ༔ ཟོར་ཡ་ཟོར་ཡ༔ ཙིཏྟ་ལ་རྦད་རྦད༔ ཀླད་པ་དཀྲུགས་དཀྲུགས༔ སྙིང་རྩ་ལ་ཡཾ་ཡཾ༔ སྲོག་རྩ་ཆོད་ཆོད༔ ཆོམ་ཆོམ༔ མཱ་ར་ཡ་རྦད་བྷྱོ༔ སྤུ་གྲི་ཐོགས་ལ༔ བྷྱོ་བྷྱོ༔ ལྷོ་ནས་མ་མོ་ལས་ལ་བཞེངས༔ ཕྲ་མེན་རྟ་ཡི་གདོང་པ་ཅན༔ ཕྱག་ན་སྤུ་གྲི་འབར་བ་ཐོགས༔ བྱད་མའི་སྟེང་དུ་ཐུན་ཆར་ཕོབ༔ལུས་ངག་ཡིད་གསུམ་རྡུལ་དུ་རློགས༔ རྩ་སྔགས་ལས་སྦྱོར་བཅས་བཟླ༔ ཁྲག་ཐུན་ཐོགས་ལ༔  བྷྱོ་བྷྱོ༔ ནུབ་ནས་མ་མོ་ལས་ལ་བཞེངས༔ ཕྲ་མེན་འུག་པའི་གདོང་པ་ཅན༔ ཕྱག་ན་ཐོད་པ་ཁྲག་བཀང་ཐོགས༔ བྱད་མའི་སྟེང་དུ་ཐུན་ཆར་ཕོབ༔ ལུས་ངག་ཡིད་གསུམ་རྡུལ་དུ་རློགས༔རྩ་སྔགས་ལས་སྦྱོར་བཅས་བཟླ༔ མཚེ་ཐུན་ཐོགས་ལ༔

བྷྱོ་བྷྱོ༔ བྱང་ནས་མ་མོ་ལས་ལ་བཞེངས༔ ཕྲ་མེན་བྱི་བའི་མགོ་བོ་ཅན༔ ཕྱག་ན་མཚེ་མདའ་སྔོན་པོ་ཐོགས༔ བྱད་མའི་སྟེང་དུ་ཐུན་ཆར་ཕོབ༔ ལུས་ངག་ཡིད་གསུམ་རྡུལ་དུ་རློགས༔ རྩ་སྔགས་ལས་སྦྱོར་བཅས་བཟླ༔ ཡུངས་དཀར་ཐོགས་ལ༔ བྷྱོ་བྷྱོ༔ ཤར་ལྷོ་མཚམས་ནས་མ་མོ་བཞེངས༔ ཕྲ་མེན་གླང་པོའི་གདོང་བ་ཅན༔ཕྱག་ན་ཡུངས་དཀར་ཡུངས་ནག་ཐོགས༔ བྱད་མའི་སྟེང་དུ་ཐུན་ཆར་ཕོབ༔ ལུས་ངག་ཡིད་གསུམ་རྡུལ་དུ་རློགས༔ རྩ་སྔགས་ལས་སྦྱོར་བཅས་བཟླ༔ གྲི་གུག་ཐོགས་ལ༔ བྷྱོ་བྷྱོ༔ ལྷོ་ནུབ་མཚམས་ནས་མ་མོ་བཞེངས༔ ཕྲ་མེན་དོམ་གྱི་གདོང་བ་ཅན༔ ཕྱག་ན་གཅོད་བྱེད་གྲི་གུག་ཕྱར༔ བྱད་མའི་སྟེང་དུ་ཐུན་ཆར་ཕོབ༔ལུས་ངག་ཡིད་གསུམ་རྡུལ་དུ་རློགས༔ རྩ་སྔགས་ལས་སྦྱོར་བཅས་བཟླ༔ མགོ་ཟོར་ཐོགས་ལ༔

བྷྱོ་བྷྱོ༔ ནུབ་བྱང་མཚམས་ནས་མ་མོ་བཞེངས༔ ཕྲ་མེན་བ་གླང་གདོང་བ་ཅན༔ ཕྱག་ན་འབྱུང་པོའི་ཐོད་ཟོར་བསྣམས༔ བྱད་མའི་སྟེང་དུ་ཐུན་ཆར་ཕོབ༔ལུས་ངག་ཡིད་གསུམ་རྡུལ་དུ་རློགས༔ རྩ་སྔགས་ལས་སྦྱོར་བཅས་བཟླ༔ དུག་ཐུན་ཐོགས་ལ༔

བྷྱོ་བྷྱོ༔ བྱང་ཤར་མཚམས་ནས་མ་མོ་བཞེངས༔ ཕྲ་མེན་དྲེད་ཀྱི་གདོང་བ་ཅན༔ ཕྱག་ན་སྨྱོ་བྱེད་དུག་ཐུན་ཐོགས༔ བྱད་མའི་སྟེང་དུ་ཐུན་ཆར་ཕོབ༔ ལུས་ངག་ཡིད་གསུམ་རྡུལ་དུ་རློགས༔ རྩ་སྔགས་ལས་སྦྱོར་བཅས་བཟླ༔ ཞལ་བསྟབས་ནི༔ བྷྱོ་ཛ༔སོར་རྟོགས་ཡེ་ཤེས་རིག་པའི་མདངས༔ བདུད་འདུལ་དྲག་མོ་འཁོར་དང་བཅས༔ ཐུགས་ཉིད་ཞི་ལས་མ་གཡོས་བཞིན༔ རྔམ་ཁྲོ་དྲག་མོའི་སྐུར་བཞེངས་ལ༔ སྟོང་གསུམ་ཙམ་གྱི་ཞལ་ཕྱེས་ཤིག༔ གངས་ལྟར་རྣོ་དཀར་མཆེ་བ་གཙིགས༔ གློག་སྟོང་འགྱུ་འདྲའི་ལྗགས་སྐྱོད་ལ༔ བྱད་མའི་ཤ་ཁྲག་རུས་པའི་ཚོགས༔ ལྷག་མ་མེད་པར་ཞལ་དུ་སྟོབས༔ འགག་མེད་ཡངས་པའི་མགྲིན་པར་བརྒྱུད༔ འུབ་ཆུབ་ཐིག་ལེའི་ལྟེ་བར་བྲུབ༔ དགྲ་གེགས་བྱད་མའི་མ་ཧཱ་མཾ་ས་ལ་ཁ་རཾ་ཁཱ་ཧི༔ མ་ཧཱ་རཀྟ་ལ་ཁ་རཾ་ཁཱ་ཧི༔ མ་ཧཱ་ཙིཏྟ་ལ་ཁ་རཱཾ་ཁཱ་ཧི༔ མ་ཧཱ་བ་སུ་ཏ་ལ་ཁ་རཱཾ་ཁཱ་ཧི༔ མ་ཧཱ་ཀིཾ་ནི་རི་ཏི་ལ་ཁ་རཱཾ་ཁཱ་ཧི༔ མ་ཧཱ་ཙཀྵུ་ལ་ཁ་རཱཾ་ཁཱ་ཧི༔ མ་ཧཱ་ཀོ་རོ་ཙ་ན་ལ་ཁ་རཱཾ་ཁཱ་ཧི༔ ཞེས་བརྗོད་ཅིང་གཉེར་གཏད་ནི༔ བྷྱོ༔ བདུད་འདུལ་མཁའ་འགྲོ་སེང་གདོང་མ༔ ཁྱོད་ནི་ལས་ཀྱི་འཆི་བདག་སྟེ༔ དམ་ཉམས་བྱད་མ་ཁྱོད་ལ་གཏད༔ མྱུར་དུ་འཆི་རྐྱེན་གློ་བུར་ཐོང༔ བྷྱོ༔ བདུད་འདུལ་མཁའ་འགྲོ་སེང་གདོང་མ༔ ཁྱོད་ནི་གཏད་ཁྲམ་བདག་མོ་སྟེ༔ དམ་ཉམས་བྱད་མ་ཁྱོད་ལ་གཏད༔ མྱུར་དུ་གཏད་དང་ཁྲམ་ལ་ཐོབ༔ བྷྱོ༔ བདུད་འདུལ་མཁའ་འགྲོ་སེང་གདོང་མ༔ ཁྱོད་ནི་རྦོད་གཏོང་རྒྱལ་མོ་སྟེ༔ དམ་ཉམས་བྱད་མ་ཁྱོད་ལ་གཏད༔ མ་མོས་རྦོད་གཏོང་མྱུར་དུ་མཛོད༔ བྷྱོ༔ བདུད་འདུལ་མཁའ་འགྲོ་སེང་གདོང་མ༔ ཁྱོད་ནི་ཕུང་བྱེད་ཆེན་མོ་སྟེ༔ དམ་ཉམས་བྱད་མ་ཁྱོད་ལ་གཏད༔ བྱད་མའི་བདུན་རྒྱུད་ཕུང་བར་མཛོད༔ བྷྱོ༔ བདུད་འདུལ་མཁའ་འགྲོ་སེང་གདོང་མ༔ ཁྱོད་ནི་ཕྱིར་བཟློག་དྲག་མོ་སྟེ༔ བྱད་མ་བསམ་སྦྱོར་ངན་པའི་སྟེང༔ ཕས་ཀྱི་རྒོལ་བ་ཐམས་ཅད་བཟློག༔ ཅེས་བརྗོད་མི་དམིགས་ངང་དུ་བཞག༔ དེ་ཡིས་བྱད་མ་བསམ་ངན་ཚོགས༔ སྐད་ཅིག་ཉིད་ལ་རྡུལ་དུ་རློག༔ འདི་འདྲའི་གདམས་ངག་ཤིན་ཏུ་དཀོན༔ དམ་ཉམས་ལག་ཏུ་ཤོར་ཏ་རེ༔ བཀའ་འདི་མ་གཟའ་རྒྱལ་ལ་གཏད༔ ཐུབ་པར་སྲུངས་
ཤིག་དམ་ཅན་ཚོགས༔ ལས་འཕྲོ་ཅན་དང་འཕྲད་པར་ཤོག༔ ས་མ་ཡ༔རྒྱ་རྒྱ་རྒྱ༔ གཏེར་རྒྱ༔ སྦས་རྒྱ༔ གཏད་རྒྱ༔ ཟབ་རྒྱ༔ གསང་རྒྱ༔ གཉན་རྒྱ༔ གབ་རྒྱ༔ གུ་ཧྱ༔ ཨྠིྀཿ ཞེས་པའང་མཆོད་རྟེན་འབུམ་རྫོང་ནས་
སྤྱན་དྲངས་ཏེ་བདག་དཔའ་བོ་ཆོས་དབྱིངས་རྡོ་རྗེས་གནས་མཆོག་བཀྲ་ཤིས་སྨན་ཆུ